
PROOEMIUM. 

Difficultates  multas  in  eligenda  materia,  quae 
dissertationi  describendae  inserviat,  tironi  oc- 
currere, neminem  Aesculapii  filium  fugit.  Novi 
quidquam  et  inauditi  in  lucem  proferre  non 
licuit,  operae  tamen  pretium  esse  duxi , mor- 
bos e suppressa  cutis  functione  oriundos  col- 
ligere, atque  singulis,  quantum  liceat,  obser- 
vationes addere.  In  adumbranda  hypochon- 
dria diutius  moratus  sum,  quoniam  eam  plu- 
ries  atque  accuratius  observandi,  ac  thera- 
piam, quae  in  quavis  specie  cum  fructu  optimo 
adhibenda  sit,  comparandi  occasio  oblata  fuit. 
Sub  finem  duas  morborum  historias,  qui  e 
fonte  supra  memorato  orti  maximi  momenti 

mihi  videntur,  quosque  in  nosocomio  Carita- 
tis observavi,  hisce  pagellis  adjunxi.  Lecto-  ' 
res  benevoli,  hasce  pagellas  indulgente  exci- 
piatis animo,  et  quae  vituperanda  inveneritis, 
humaniter  excusetis,  rogo  et  obsecro. 

TllANSSPIRATIO  CUTI8. 

§•  1- 

In  cute  praeter  evaporationem  stricte  dictam 
sebi  secretio  in  folliculis  sebaceis  evenit  (1).  Par- 
tes evaporandae  agreae  praecipue  exhalitu  aquoso 
et  gase  carbonico  constant , quae  producta  cum  iis 
pulmonum  exhalatione  ortis  admodum  consentire, 
jam  ex  eo  patet,  quod  in  canibus  pulmonum  exha- 
latio sudoris  loco  fungitur.  Cutis  autem  transspira- 
tio  variat  pro  vigore  vitali,  ingestis,  morbis,  atque 
aliarum  secretionum  conditione.  Quod  ad  vigorem 
vitalem,  et  systema  nervorum  et  systema  vasorum 
in  cutis  secretionem  magni  sunt  momenti.  Vita 
nempe  in  parte  centrali  systematis  nervosi  vel  nimis 
aucta  vel  diminuta,  nervi  peripherici  cutis  functioni 
rite  praeesse  non  valent.  Turgorem  vitalem  cutis 
amittit,  sicca,  laxa,  exilis  reperitur,  evaporationis 
producta  non  satis  copiosa  eduntur.  Qui  status  haud 
raro  in  fatuis  deprehenditur.  In  febri  nervosa  ga- 
strica cerebri  quoque  affectionem  nervorum  cuta- 
neorum hebetat.  Evaporanda  materies  in  sanguine 
retinetur,  cujus  copia  eadem  celeritate,  qua  singulae 


(1)  Joh.  Ittitelles’9  Physiol.  de«  Menschen,  Cobl,  1B34. 

vitae  functiones  procedunt,  accrescit.  Perversa  hacce 
humorum  qualitate,  praecipue  vero  eorum  accumula- 
tione in  cerebro  caeterisque  cavitatibus,  cum  haud 
normalis  copia  sanguinis  ad  cutem  affluat,  per  quam 
evaporet,  potentia  sensorii  deprimatur  necesse  est. 
Hanc  ob  causam  saepenumero  eventus  maxime  insi- 
gnes in  febri  nervosa  gastrica  occurrunt,  siquidem 
superfusionibus  frigidis  cutis  evaporatio  in  integrum 
restituitur.  Magnum  nempe  irritamentum  in  cutem 
exhibent  illae  superfusiones,  excitando  nimirum  ejus 
nervos  5 qua  ratione  sensibilitas  cerebri  nimis  aucta 
derivatui’5  simul  quoque  cutis  temperies  diminuitur, 
ita  ut  materiae  gasiformes  in  eadem  praecipitari 
possint  et  sudor  exoriatur.  Subito  deliria  cedunt  ac 
inquies,  somnus  accedit,  ex  quo  aegroti  persaepe 
mentis  plane  compotes  expergefiunt. 

§.  2.  _ 

A normali  systematis  vasorum  actione  haud  mi- 
nus normalis  conditio  evaporationis  cutaneae  pendet. 
Nimis  liocce  systemate  excitato,  cutis  secretio  im- 
peditur, aut  plane  tollitur,  praecipue  si  humorum  ad- 
fluxus  ad  cutem  adeo  augetur,  ut  subphlogosis  exo- 
riatur, id  quod  combustione  et  exanthematis  acutis 
provocatur.  In  utroque  casu  partim  sanguinis  accumu- 
latio, partim  sequelae  inflammationis  organorum  pri- 
mariorum vitae  finem  faciunt.  In  cholera  morbo  cu- 
tis conditionem  maxime  singularem  offert  5 laxa,  pal- 
lida, rugosa  ac  plicata,  praecipue  in  extremitatibus, 
pendet,  omni  turgore  vitali  privata;  quem  statum  et 
systemate  nervorum  et  systemate  vasorum,  quorum 
actiones  neutiquam  separari  possunt,  afferri  constat. 

Initio  erethismus  systematis  nen  osi,  praecipue  nervi 
sympathicij  adesse  videtur,  qui  vero  brevi  in  para- 
lysin transit  j quapropter  initio  humorum  fluxus  ni- 
mius ad  tubum  intestinalem  allicitur,  dein  vero,  pa- 
ralysi exorta,  cordis  propellendi  vis  opprimitur.  Re- 
spiratio aeque  ac  cutis  functiones  imperfecte  peragi- 
tur, qua  causa  sanguis,  nimis  venosus  redditur,  atque 
accumulationes  in  majoribus  cavitatibus  existunt,  quae 
mortem  inevitabilem  inferunt.  In  hoc  quoque  morbo 
apta  cutis  curatio  summi  est  momenti  atque  eventum 
prosperrimum  persaepe  inducit. 

§.  3. 

Respectu  ingestorum  adnotandum  mihi  est,  cibis 
e regno  vegetabili  captis  praedominari  carbogeniumj 
e regno  autem  animali  azoticum.  Multa  medicamina, 
e.  g.  moschus,  camphora,  sulphur,  cutis  evaporationi 
odorem  impertiunt.  Variis  in  morbis  perversa  hu- 
morum mixtione  sudores  locales  specifici  odoris  exo- 
riuntur, quibus  natura  sanguinem  a materiis  vitiosis 
purgare  studet. 

Cutis  evaporationi  cujuslibet  hominis  singulare 
quidquam  incsse  contendo,  etenim  hac  tantummodo 
ratione,  canes  vestigia  domini  insequi  posse , inter- 
pretandum estj  inde  quoque  derivandum  esse,  phy- 
siologiis quidam  celeberrimus  (1)  censet,  quod  inter- 
dum hominem,  quem  prius  nec  vidimus  nec  ullo  modo 
cognovimus,  ferre  nequeamus. 

§.  4. 

Cutis  evaporatio  quoque  cum  secretione  tubi 


(1)  T i e (1  e m a n u in  praelectionibus. 


w» 

iutcstinalisj  renum  ac  pjilmonum  intimam  necessitu- 
dinem alit;  ita  ut  una  suppressa  altera  adaugeatur. 
Organisnpis  autem  non  solus,  verum  etiam  u^r  am- 
biens, in  exhalationeni  cutis  magnam  exserit  vim. 
Aer  siccus  evaporationem  auget,  aere  exagitato  al- 
tiusque  demisso  liberalior  fit  transspiratio  il). 

In,  transspiratione  Edwards  (2)  ea  discernit, 
quae  evaporationi  physicae  adseribenda,  quippe  quae 
etiam  in  cadavere  sub  iisdem  conditionibus  eveniant, 
atque  ea,  quae  functioni  cutis  vitali  adnumeranda 
sint.  Productum  evaporationis  physicae  fere  aqua 
mera,  organicae  autem  particulae  animales  sunt. 
Evaporatio  physica  supprimitur  aere  humoribus  sa- 
turato, ac  tenes  vicariam  secretionem  suscipiant  ne- 
cesse  est,  quapropter  magna  copia  urinae  aquosae 
mittitur  5 corpore  autem  refrigerato,  evaporatio  orga- 
nica plane  cedit. 

Aestuatio  et  refrigeratio  cum  evaporatione  ar- 
ctissimum alunt  commercium.  Aer  humidus  calidus- 
que  plus  calefacit  quam  siccus  ac  calidus,  cum  ille 
plus  communicet  caloris  atque  evaporatio  physica  non 
tanta  sitj  aer  vero  humidus  frigidusque  plus  detra- 
hit caloris,  quam  siccus  et  frigidus,  cum  melius  ca- 
lorem conducat.  Transspiratorum  pondus  inter  1 — 5 
U.  per  horas  viginti  quatuor  secundum  experimenta 
Seguini  (3)  variat.  Pigestione  prava  diminuitur 

(t)  Froriep’s  Nolizen.  150,  151. 

(2)  Edwards  de  1’iniluence  des  agens  physiques  lur  la  vie, 
raris  1024. 

(3)  Mcin,  de  l'Acade'mie  des  Sciences.  1790, 

Annales  de  chim.  T.  90. 

3Ieckel’s  Arcliiv.  3,  599,  , 


pondus,  et  natura  magnam  humorum  partem,  «pii  di- 
gestione integra  ad  cutem  iidfluunt,  ad  tubum  inte- 
stinalem deducere  videtur,  <|uil)us  digestio  moveatur. 
Digestione  bene  procedente  ciborum  copia  in  eva- 
porationem effectura  valde  exiguum  exhibet. 

§.5. 

Nunc  morbos,  qui  in  suppressa  cutis  functione 
radices  agunt,  pro  viribus  exponere,  eonimque  thera- 
piam, quoad  licet,  stabilire  conabor. 

Morbi  abdominales  chronici,  qui  nostris  diebus 
celerrime  occurrunt,  non  solum  abnormi  cutis  fun*- 
ctione  nascentes  aluntur,  verum  etiam  diversa  illius 
conditio  haud  panim  confert  ad  diagnosin  et  thera- 
piam certae  speciei  constituendam.  Duas  esse  horum 
morborum  species,  medicis  veteribus  jam  placuitj  qua- 
rum alteram,  si  morbi  causa  in  immutatione  qualita- 
tiva, aut  accumulatione  locali  in  organis  abdominali- 
bus posita  est,  Plethoram  abdominalem,  haemorrhoi- 
des immaturas,  infarctus,  hypochondrium  cum  ^materie 
nominarunt:  alteram  autem,  si  alienatio  sysf ematis 
nervosi  mere  dynamica  exstat,  praecipue  gang  liorum 
abdominalium  ratione  habita,  hypochondrium  sine  ma- 
terie dixerunt,  llecentioribus  temporibus  in  ma:x;imam 
aegrotantium  salutem  morbi  e systemate  nervoso 
oriundi  longe  accuratius  atque  acriore  ingenio  inda- 
gati sunt;  plures  autem  auctores  eo  sunt  pro^;ressi, 
ut  nullum  horum  morborum  discrimen  statuerint,  sed 
solam  causam  in  supra  memorata  sanguinis  alien.atione 
et  qualitativa  et  quantitativa,  praecipue  in  abdiomine, 
sitam  crediderint,  idcoque  therapiam  remediis  'resol- 
ventibus, aquis  medicatis  et  similibus  absolvendam 

contenderint.  E scriptis  Tirorum  illustrium,  cpii  rem 
acu  tetig;ere,  praecipue  auitein  e morbi  casu,  quem  in 
viro  mihi  amicissimo  observare,  quasque  observatio- 
nes in  aliis  repetere  licuit,  persuasum  mihi, est,  dua« 
esse  liypochondriae  species , quae , licet  utraque  sitv 
cum  materie,  tamen  respectu  originis  atque  therapiae 
longe  discrepent. 

Utraque  in  vitio  tam  copiae  sanguinis  mixtionis 
in  organis  abdominalibus,  una  cura  alienatione  sy- 
stematis gangliorum,  consistere  videtur.  Prima  spe- 
cies ex  vitiis,  quibus  plethora  abdominalis  venosa 
nascitur,  originem  trahit  et  mox  systema  nervorum  in 
sympathiam  vocat.  Veteres  hanc  speciem  hypochoii- 
driara  cum  materie  dixere.  Altera  species  in  syste- 
mate gangliorum  male  aflfecto  radices  agit,  cum  vero 
justa  tantum  nervorum  actione  processus  vitae  pla- 
sticae rite  procedere  possint,  et  humorum  mixtio  et 
motus  mox  peccent,  necesse  est.  Huic  speciei  no- 
men antiquum,  licet  prorsus  ineptulii,  hypochondriam 
sine  materie  tribuamus,  ac  primum  ipsius  originem 
enucleare  experiamur.  Jam  aetate  puerili  vita  ge- 
nitalium praemature  incensa  ejusque  sequelae,  onania 
et  pollutiones  immodicae,  hujus  morbi  fundamenta 
struunt.  Coeundi  desiderium  partira  nervosa  consti- 
tutionis indole  fovetur,  partim  uberiore  imaginationis 
cultu  movetur.  In  hominibus  justo  sensilioribus  se- 
xus utriusque  evolutio  magno  cum  periculo  et  cor- 
poris et  animi  conjuncta  est.  Vita  genitalibus  inllata 
per  consensum  cerebrum  excitat,  cpiam  ob  causam 
phantasia,  aequilibrio  in  mentis  partibus  sublato,  sum- 

tibiis  aliarum  animi  facultatum  parasyti  luxuriantis 
adinstar  evolvitur. 

Inter  causas  occasionales  librorum  lectio  ^ maximi 
est  momenti.  Non  solum  fabularum  Milesiarum  stu- 
dium, verum  etiam  omnium  scriptorum,  licet  optimi 
sint  argumenti,  et  aetati  maturiori  jucunditatem  uti- 
litatemque praebeant;  animos  juveniles  imaginibus 
fictis,  miris,  suavibus,  at  omni  veritate  destitutis, 
explent,  quippe  qui,  iis  effoeminati,  ab  omni  mentis 
labore  strenuiore  abhorrentes,  jusfamque  vitae  disci- 
plinam respuentes,  imaginibus  incectis  fingendis  di- 
lectari,  multo  jucundius  habent.  Mens  tandem , pe- 
riculi sui  memor,  rarius  imaginationis  imperium  effre- 
natum compescere  valet,  vitae  tamen  usu  fmibus  ar- 
ctioribus sensim  sensimque  coercetur,  characteri  au- 
tem vestigia  vitae  pristinae  imprimuntur,  quae  de- 
leri omnino  nequeunt.  Ampla  rerum  adumbratio, 
sed  oblato  primo  impedimento  animi  dejectio  et  pro- 
positorum cita  vicissitudo  characterem  talis  hominis 
insignem  faciunt.  Vita  vegetativa  haud  minus  affi- 
citur; cum  exaltatione  cerebri  major  humorum  copia 
organis  vegetativis  detrahatur,  praetereaque  exalta- 
tio illa  cerebri,  praesertim  cum  desiderio  inexpleto 
conjuncta,  magnum  in  utramque  partem  centralem  sy- 
stematis nervosi  diffundat  necesse  est  erethismum.  in 

/ 

nervum  nempe  sympathicum  et  medullam  spinalem.  Qua 
irritata,  pollutiones  uberiores  efficiuntur,  quae  perni- 
ciosiores quam  ipsa  onania  mihi  videntur,  cum  in 
onania  seminis  ejaculatio  praecipue  irritationem  lo- 
calem insequatur,  in  pollutionibus  autem  nimiam  ce- 
rebri excitationem,  quae  libidinosas  procreat  i magi- 


14 


nes.  j Pari  i^radu  cum  sensilitate  aucta  reddendi  vis 
diminuitur.  Musculorum  Cobiir  frangitur,  vox  debi- 
lior et  rauca,  cutis  laxior  ad  sudores  propensior  eva- 
dit Sensim  hicce  erethismus  organa  petit  Sensas 
molestus  ac  fixus  aegrotum  ad  cibos  praecipue  irri- 
tantes capiendos  impellit,  quibus  breve  tempus  oble- 
ctatur, mox  autem  majore  molestia  et  oppressione 
epigastrii,  aegrotis  sensilioribus  ad  fastigium  anxie- 
tatis increscente  cruciantur.  Abnormi  nervorum  ven- 
triculi conditione  mox  ejus  secreta  immutantur  sae- 
piusque  acidis  abundant,  quibus  fames  canina  exori- 
tm*.  Ciborum  cupiditas  aegrotantes  assidue  fatigat, 
cui  ni  resistant  j anxietas  et  molestia  supra  memo- 
ratae insequuntur.  Alvi  excretio  tarde,  tamen  quoti- 
die, evenire  solet,  irregularis  alvus  sensum  infert 
molestissimum,  sensorium  commune  alienatum  aegris 
miserrimis  malorum  diversorum  agmen  consummat. 
Hominum  Judicium  de  corporis  et  animi  statu  licet 
rectum  sit,  sensilitatis  tamen  excessus,  animi  tur*- 
bas,  insaniae  proximas,  excitat,  cum  aegroti  resisten- 
tiae externis  rebus  praestandae  impares  sese  putent. 
Altera  species  aetate  virili  saepissime  occurrit,  apud 
viros  praecipue  robustiores  constitutionis  j qui  cibis 
copiosis  et  succulentis  fruuntur,  nec  non  spirituosis, 
vitam  degunt  desidein,  parum  sub  divo  obambulant  et 
* quorum  animi  vires  certis  negotiis  non  satis  occu- 
pantur, quare  major  humorum  copia  paratur,  quam 
quae  organismo  sit  necessaria  ad  vires  animi  et  cor- 
poris restituendas.  Digestio  plerumque  integra  ma- 
net, paucis  post  cocnani  molestiis  exceptis.  Alvus 

tarde  et  raro  deponitur,  nihilominus  excretione>  per 
dies  dilata  incommoda  exigua  tantum  nascuntnr.  > 

Cum  languore  tractus  intestinalis  cutis  fun- 
ctiones intime  conspirant.  Cutis  griseo  luridoque 
colore  conspicua,  sicca,  contracta,  exilis,  densa  ap- 
paret. Et  tractu  intestinali  et  cute  male  agentibus, 
materia  hydrocarbonica,  utraque  via  eliminanda,  in 
sanguine  retinetur,  ad  quem  purgandum  naturae  co- 
namina interdum  perspicua  fiunt;  partim  in  hepate  ad- 
aucta bilis  secretione,  partim  in  cute  sudoribus  spe- 
cificis localibus  et  periodicis,  partim  haemon*hoidum 
fluxu  periodioco.  (}uo  vitio  circulationis  mixtionis 
sanguinis  systema  nervosum  male  afficitur,  initio 
enim  ad  majorem  alacritatem  incitatur,  ut  et  copio- 
siori chylificationi  et  sanguificationi  respondeat,  dein 
autem  in  torporem  abit.  Si  quoque  systema  cere- 
brale aegrotare  coepit,  animi  affectiones  numquam 
turbis  tam  vehementibus,  quam  in  alia  specie,  insigniun- 
tur, Coenaesthesis  alienata  varios  quidem  morbos 
simulat,  quibus  fallaciis  autem  mens  minus  ob fusca- 
tur. Saepe  vero  utramque  speciem  non  plane  sim- 
plicem observamus. 

Interdum  jam  aetate  puerili  hereditate  plethora 
abdominalis  venosa  nascitur,  quo  in  casu  sympto- 
mata speciei  secundo  loco  descriptae  magis  respon- 
dent. Simili  ratione  aetate  virili  animi  affectiones, 
aliaeque  calamitates,  assiduae  lucubrationes,  morbi 
formam  constituere  valent,  quae  medium  inter  utrain- 
que  speciem  teneat.  Quamvis  facillima  hujus  speciei 
diagnosis,  tamen  rara  atque  difficilis  perfecta  sanatio. 

Curationis  eventus  maxime  pendet  a diagnosi 

bene  stabilita.  Hypochondriasi  cum  materie  laboran- 
tes, constitutione  robusta  ac  digestione  haud  nimis 
prava  praediti  aquis  medicatis,  quas  fontes  Caro  li- 
nens es  et  Mariani  praebent,  utantur.  Hujusmodi 
aegri'  plerumque  appetitu  carent,  quoniam  organa 
in  jegione  epigastrica  posita  sanguine  venoso  sca- 
tent, quare  secretionum  perturbationes  insequuntur. 
Hominibus  plethoricis  aetatis  juvenilis , vel  uberiore 
sanguinis  fluxu  ad  singularia  qrgana,  vel  ipsa  ho- 
rum organorum  subphlogosi  laborantibus,  aquae  me- 
dicatae Marianae  maxime  sunt  salubres.  Aquae 
autem  medicatae  Carolinenses  corporibus  senio- 
ribus, tum  praecipue,  cum  mutationes  organicae,  sive 
hypertrophia  sive  induratio,  et  hepatis  et  lienis  ad- 
pareant.  Hoc  vero  maxime  adnotandum  est,,  organa 
ad  certum  quendam  gradum  mutata  hisce  aquis  re- 
solvi quidem,  minime  autem  ad  pristinam  texturam 
, redigi  posse,  qua  de  causa  hujusmodi  aegri  hisce 
aquis  utentes  hydrope  opprimuntur.  Aegris  autem 
sensilioribus,  digestione  prostrata  laborantibus,  assi- 
milandi  vis  resolventibus  harum  aquarum  virtutibus 
par  esse  nequit. 

Aqua  Kissingensis  et  Franciscana  hoc  in 
casu  in  usum  vocari  possunt,  quippe  quae,  quo  gradu 
resolvunt,,  eodem  j/artibus  ferreis,  quas  continent,  di- 
gestionis apparatam  roborent  et  firment.  His  medi- 
caminibus mali  hypocliondriaci  altera  species  ma- 
jor ac  gravior  redditur.  Plethora  venosa  per  mo- 
menta quidem  tollitur,  mox  autem  redit,  quod  ex- 
cretionibus  vigor  tractus  intestinalis  diminuitur. 

Harum  aquarum,  pro  balneis  adhibitarum,  usus 

aeque  noxius  evadit:  cutis  magis  magisque  relaxatur, 
dispositio  ad  ejus  perturbationes  increscit,  quamquam 
per  spatium,  quo  aegroti  balneis  utuntur,  affectiones 
rheumaticae  cedunt. 

Hisce  coi'poribus  remedia  resolventia  nil  nisi 
damnum  adferunt,  cum  iis  opus  sit  medicaminibus, 
quae  alacritatem  et  vigorem  totius  organismi  ad  nor- 
mam reducere  valeant.  Nullum  invenias  remedium 
solemnius  balneis  maritimis,  quae  effectum  et  inani- 
mum et  in  corpus  vel  maximum  exserunt.  Undarum 
impetus  et  salinae  partes,  quas  continet  aqua  mari- 
tima, et  chemice  et  mechanice  organismum  adgre- 
diuntur  atque  ad  reactionem  normalem  incitant,  qua 
ratione  maxime  cutis  vita  evehitur.  Hac  ipsa  cutis 
conditione  plerumque  contingit,  ut  hypochondria  cum 
materie  affecti  balneis  etiam  maritimis  maximo  cum 
fructu  utantur,  quoniam  ea  materia,  quae  alias  per 
alvum  excCimenda  fuisset,  nunc  cutis  transpiratione 
adaucta  aufertur.  Quum  mirum  videri  possit,  tan- 
tam materiae  copiam  transpiratione  educi  posse  c 
sanguine,  notandum  habeo,  hanc  transpirationem  con- 
tinuam esse.  Cum  igitur  sola  balnea  maritima  hy- 
pochondriam  sine  materie  ad  gradum  altiorcm  CAe- 
ctam  tollere  possint,  persuasum  mihi  habeo,  eadem 
ejusque  hypochondriae  cum  mater/e  curatione  secun- 
daria radicitus  mederi  posse.  Vel  maximi  momenti 
vis  habenda  est,  quam  conspectus  maris  grandiosus 
liberiorque  vita,  quae  ibi  locorum  agitur,  in  animum 
aegrotantium  exhibet:  contra  vallium  angustiae,  qui- 
bus fontes  medicati  continentur,  lugubria  loca,  am- 
bulacrorum simplicitas,  strenua  vitae  disciplina,  a 

medicis  praescripta,  luxus  et  elegantia  ex  urbe  in 
agTum  transplantata  animum  aegrotantium  plus  de- 
primant quam  reficiant  necesse  est. 

§.  6. 

In  regionibus  nostris  borealibus  haud  minus  fre- 
quenter cutis  functione  suppressa  Rheumatismus  ori- 
tur. Materiae,  quae  transpiratione  ejiciendae  sunt, 
si  retinentur  partim  musculorum  partira  nervorum 
fasciis,  partim  membranis  synovialibus,  partim  telae 
cellulosae  insidentes,  varias  Rheumatismi  formas  ex- 
citant. Si  membranas  synoviales  aut  musculorum 
fascias  occupant,  vel  febrem  rheumaticam  vel  chro- 
nicos dolores  rheumaticos  gignunt;  si  nervorum  fa- 
scias aut  neuralgia,  praecipue  tic  douloureux  F o t h e r- 
gilli,  prosopalgia,  ischias  nervosa  Cotunni,  aut  vera 
paralysis  nascitur.  Tela  vero  cellulosa  hac  materie 
triplici  modo  mutatur : aut  ad  necrosin  perducta, 
pseuderisypelas,  cujus  primo  111.  Praeses  Rust  men- 
tionem fecit,  procreat,  aut  suppurationem  benignam, 
quam  abscessus  rheumaticus  insequitur,  aut  hypertro- 
phiam telae  cellulosae,  cujus  exemplum  rarissimum 
morbi  historia,  quam  subjeci,  praebet.  Sententiae 
supra  dictae  largior  sudorum  eruptio,  cutisque  madida 
in  hominibus  rheumatismo  chronico  laborantibus  ad- 
versari videntur,  quippe  quibus  nullum  paretur  leva- 
men. De  hac  autem  re  Edwardi  perscrutationes 
nos  edocuere.  Sudores  uberiores  in  primo  febris 
rheumaticae  stadio  et  in  rheumatismo  chronico  trans- 
spiratione  physica  producuntur,  ita  ut  organica  ma- 
neat suppressa. 

Si  membranis  mucosis  insident,  catarrhum  aut  nasa- 

lem,  aut  pulmonalem,  aut  canalis  intestinalis  movent, 
qui  quidem  ad  g;radum  altiorem  evectus  blennorrhoeam, 
numquam  vero  tubercula  gignere  potest. 

§.  7. 

Atrophia  iiTfantum,  quae  prae  omnibus  inter  pau- 
peres occurrit,  maxime  domiciliis  frigidis  ac  humidis, 
neglectae  simul  cutis  curationi  originem  debet.  Nu- 
trimento pravo,  quod  digestione  tenuiore  infantulorum 
subigi  non  potest  5 retentione  materiarum  in  sanguine 
humorum  mixtio  ita  alienatur,  ut  natura  materias  vi- 
tiosas submovendi  conamina  instituat.  Praecipue 
in  organis  pectoris  atque  abdominis  hanc  deponit 
materiam,  velut  massam  tuberculosam,  quae  in  pe- 
ctore phthisin  tuberculosam,  in  abdomine  atrophiam 
glandularum  mesentericarum  gignit.  Suppressam 
cutis  functionem  in  atrophia  dicta  maxime  esse  ac- 
cusandam, effectu  patefit  prosperrimo,  quem  balnea, 
teste  experientia,  praestant.  Phthisis  tuberculosa 
quamquam  alacriore  cutis  functione  sanari  nequeat,  sup- 
pressam tamen  ejus  functionem  ad  originem  pro  ducen- 
dam multum  valere,  ex  eo  apparet,  qnod  hicce  morbus  in 
terris  calidioribus  rarius  occurrit,  immo  phthisi  tu- 
berculosa laborantes  in  terris  hisce  morantes  valetudine 
longe  prosperiore  gaudent.  Infantuli  quoque  diathesi  he- 
reditaria praediti  sub  coelo  mitiore  incolumes  servari 
possunt. 

V §.  H. 

Retentis  materiis  evaporandis,  rebus  externis 
faventibus,  liumores  ad  putredinem  reddi  propensos 
morbus  scorbuticus  probat.  Nutrimenta,  sale  condita 
ab  indole  organismi  abhorrentia,  ad  scorbutura  procrean- 

dura  pluriinum  valere  constat;  .suppressam  autem  cutis 
functionem  causam  occasionalem  esse  liabemlain , ex 
eo  apparet,  quod  nautae  maria  horealia  perlustrantes 

t 

et  malefici,  cai*ceribus  subterraneis  inclusi,  praeser- 
tim corripiuntur. 

,,  : ■ : §•  9.  " 

_ . MqrWs^  .qui  quoad  genesin  cum  antecedente 
valde  congruit,  Stomacace  dicitur. 

Materiis  retentis  membrana  mucosa  partim  tubi 
intestinalis  irritatui’,  partim  sanguis  in  dissolutionem 
abire  coepit,  inde  et  signa  sordium  primarum  vianun 
et  haemorrhagbie , quae  ex  ore,  et  ex  ventriculo, 
oblato  vomitorio,  una  quoque  cum  urina  insequuntur. 
Quare  remedia  in  cutem  agentia,  sordesque  remo- 
ventia, optimo  cum  fructu  adhibentur. 

§.  10,  ^ ' 

Inter  exanthemata,  quae,  ct  functionibus  orga- 
norum gastricorum  et  cutis  turbatis,  procreantur, 
herpes  praecipue  est  notandus.  Littorum  maris  bo- 
realis  accolae,  qui  piscibus  salitis  pro  victu  quoti- 
diano utuntur  et  saepius  madefacti  refrigeriis  sub- 
mittuntur, hoc  malo  prae  omnibus  afficiuntur.  Par- 
tes acres  in  sanguine  natae  natura,  secretione  salu- 
berrima in  cute  apparente  eliminare  studet,  qua  de 
causa  nisi  totam  vitae  rationem  immutaie  liceat,  cu- 
ratio hujus  exanthematis  arte  instituta  maximam  per- 
niciem adfert.  Blennorrhoea  pulmonum,  affectiones  hy- 
dropicae etc.  insequi  solent. 

Quodsi  autem  vitae  ratio  mutetur,  decoctum 
Zittmanni  ct  balnea  tepida  quam  maxime  consiliis 
therapeuticis  respondent. 

§.  11. 

Dysurias  et  strangurias  suminis  doloribus  con- 
junctas persaepe  rlieumaticae  indolis  esse  ac  e sola 
cutis  functione  suppressa  ortum  ducere,  neminem  fu- 
git. loerdens(l)  eas  sola  refrigeratione  regionis  pu- 
bis braccis  nimirum  delapsis  cutemque  non  satis  tegen- 
tibus exortas  vidit  et  calefacta  regione  vesicalis  re- 
mediisque adhibitis  sudoriferis  feliciter  sustulit. 

§.  12. 

Cutem  in  omnibus  haemorrliagiis  aliquas  partes 
agere  notum  est.  / 

Siccitas  universalis  ac  frigus,  ima  cum  horripi- 
latione cutem  tenens  sanguinis  recessum  e cute  ad 
organa  interiora  scmper  manifestat.  Quo  magis  in- 
culta et  impcrmeabilis  cutis,  quoque  diutius  refrige- 
ratio in  eam  egerit,  eo  major  et  intensior  refluxus. 
Medicamina  sanguinem  sistentia,  adstringentia  atque 
refrigerantia  fructu  carent,  ni  cutis  spasmum  opio, 
remediis  sudoriferis,  balneis  tepidis,  atque  calore 
conclavis,  quod  derelinquere  non  licet,  auferre,  at- 
que promtam  cutis  transspirationem  restituere  valea- 
mus. In  melaena,  vomitu  cruento,  haecce  curandi 
methodus  praecipue  est  adhibenda,  ea  vero,  quae 
medicamina  ^ jiurgantia  et  clysmata  exhiberi  jubet, 
perquam  restringenda. 

§.  13. 

Morbi  inllammatorii  ea  aeris  conditione  grassari 
solent,  quae  transspirationem  maxime  supprimit. 
Quae  suppressio  praecipue  ventu  exsiccante  Austro 
cutis  poros  recludente,  occurrit,  ac  hieme  acriore 


(1)  liii  f e 1 a u (I  ’ 5 Journal  Band,  17. 

praegressa;  sanguis  a cutis  superficie  ad'  organa 
interna  repellitur  j ibidemque  in  ramulis  subtilissimis 
accumulatur,  unde  inflammatio  localis  nascitur,  quam 
medicaminibus  diaphoreticis,  vesicatoriis  largiore  san- 
guinis detractione  optime  debellamus. 

§.  14. 

Quaenam  mala  pedum  sudores  suppi  essi  gignere 
possint,  neminem  latet 5 descriptionem  vero  illorum 
malorum  praetermittere  liceat,  ne  praefixos  huic  opu- 
sculo cancellos  longius  excedere  cogar. 

I.  MORBI  HISTORIA. 

Carolus  Roericht,  cerdo,  46  annos  natus 
exeunte  mense  Octobri  anni  1836  in  nosocomium 
Caritatis  Berolinense  ob  intumescentiam  cruris  sini- 
stri receptus  est.  Aegrotus  statura  erat  media,  os 
colore  lurido  insigne,  facies  certum  morbum  licet  non 
indicaret  tamen  laxior  et  magis  collapsa,  quam  illius 
aetati  congrua  apparebat.  Major  et  musculis  et  cuti 
gracilitas  et  flacciditas  erat,  quam  hominum  e classe 
operariorum  esse  solet.  Totum'  corpus  turgore  vi- 
tali carebat. 

ANAMNESIS. 

Aegrotus  parentibus  usus  erat  robustis,  sanis, 
morborum  hereditariorum  expertibus,  ipse  morbis  in- 
fantilibus liber  manserat.  Evolutio  justo  tempore, 
justaque  energia  processit,  ita  ut  juvenis  validus  mi- 
litia annis  1813,  1814, 1815  fungeretur.  Ineunte  bello 
et  scabie  affectus  et  in  itinere  eadem  liberatus  est. 
Milites  scabie  laborantes  vespere  in  unum  domicilium 
coacti,  multoque  calore  foti,  perunguebantur  unguento 

ipsis  ignoto  5 qua  curatione  adhibita,  malum  brevi  ces- 
sit. Anno  1815  aegrotus  ulcere  syphilitico  infectus 
est,  quod  quamdiu  perstiterit  quomodo  curatura  sit, 

nostrum  fugit. 

E bellis  redux  doloribus  rheumaticis  extremita- 
tum inferiorum  vexabatur,  qui  haud  dubie  vitae  ra- 
tione ad  hoc  usque  tempus  eadem  intensitate  protra- 
cti erant.  Ante  annos  quindecim  exanthema  in  ex- 
tremitate superiore  erup  t,  quod  aegrotus  hisce  fere 
verbis  describit: 

In  cute  rubefacta  apparuere  vesiculae  liquore 
limpido  impletae,  quae  ruptae  crustis  obtegebantur. 
Sensum  corrodentem  exanthema  in  cute  excitavit  et 
balneorum  usu  prorsus  depulsum  aliquod  tempus  ad 
membrum  prius  affectum  rediit.  Ante  annos  undecim 
aeger  febri  intermittente  quartana  laborabat,  cujus 
paroxysmi  post  hebdomadas  tres  cessere,  quin  per- 
spicuae valetudinis  turbae  restarent.  Aetate  \irili 
haemorrhagiam  ex  ano,  cui  dolores  regionis  sacra- 
lis, plumbea  artuum  gravitas,  vertigo,  plures  per  dies 
antecessere,  qua  sedata  aeger  majore  alacritate  gau- 
debat. Ex  quo  haemorrhoidum  lluxum  certa  per  in- 
tervalla, nimirum  qiiatuor  aut  sex  hebdomadum  Ob- 
servabat. Novissimis  diebus  fluxus  e sueta  norma 
recessit,  quin  certae  vicissitudines  inter  eum  et  tu- 
morem exortum  inveniantur.  Functio  systematis  chy- 
lopoetici  nunquam  turbata,  appetitus  bonus,  nulla  post 
coenam  molestia,  quotidie  alvi  cxcretio  normalis,  nec 
urinae  quidem  se-  et  excredo  ullo  modo  vitiosa.  Cu- 
tis vero  transspiratio  tarde  procedebat,  sudor  univer- 
salis rai’us  atque  difficilis,  sudores  locales  nec  in  re- 

gione  axillari,  nec  in  pedibus  unquam  sunt  observati, 
ceterum  neque  Veneri  neque  Baccho  se  nimis  deditum 
fuisse  aeger  contendit. 

STATUS  ET  FORIVU  TUMORIS. 

Jam  per  aestatem  anni  praeteriti  aegrotus  de  in- 
firmitate extremitatis  nunc  affectae,  quae  fatigatione 
celeriore  atque  debilitatis  sensu  manifestabatur,  que- 
stus est.  Sub  finem  mensis  Octobris  crus  intume- 
scere coepit,  ita  ut  intumescentia  genu  paucis  diebus 
magnitudinem  capitis  infantilis  assecuta  sit.  Inde  ab 
articulo  pedis  per  crus  dimanans  supra  genu  tumor 
diffundebatur.  Tactu  inveniebatur  elasticus  atque  ca- 
lidus integumenta  rubicunda  apparuere,  nec  dolor  nec 
motus  impeditus,  flexio  articuli  genu  sono  crepitante 
insignis.  Valetudo  universa  prospera.  Aegroto  in 
nosocomium  Caritatis  recepto,  fomentationibus  aliis- 
que medicaminibus  adhibitis  intumescentia  usque  ad 
genu  intra  dies  novem  evanuit,  ubi  vero  adeo  tena- 
citer remanebat,  ut  unguento  cinereo,  emplastro  tar- 
tari  stibiati,  involutionibus,  immo  moxis  absque  eventu 
perfecto  uteremur.  Extremitatum  autem  functiones  et 
vires  aeger  ita  recuperavit,  ut  mense  Martio  c no- 
socomio dimissus  negotiis  suis  fungi  posset.  Sub 
finem  mensis  Septembris,  debilitate  extremitatum  prae- 
gressa crus  denuo  tumuit,  atque  celeriter  ad  magni- 
tudinem pristinam  increvit.  Nunc  intumescentia  ma- 
gis crure  limitabatur,  articulis  et  genu  et  pedis  libe- 
ris. Obtinet  autem  totum  ambitum  cruris,  ita  ut  forma 
non  nimis  mutata  sit.  Intumescentia  tensa  et  elastica, 
magis  diffusa,  uno  in  loco  manifesta  fluctuatio,  tem- 

peratura  modice  adaucta,  integumenta  passiin  rubi- 
cunda, flectendi  et  movendi  facultas  sublata.  Cre- 
pitus inter  flexionem  articuli  genu  jam  per  distantiam 
auditur.  In  facie  anteriore  cruris,  supra  ipsum  pedis 
articulum  cutis  per  latitudinem  duarum  circa  manuum 
fusca  atque  crustis  parvis  obtecta.  Aeger  hunc  lo- 
cum ocreis  pressum,  dein  excoriationes  esse  set;  itas 
atque  exanthema  supra  memoratum  erupisse,  affirqmt. 

DIAGNOSIS. 

In  stabilienda  diagnosi,  quaestio  obtruditur,  utrum 
morbus  vitiis  localibus,  an  causae  universali  originem 
debeat,  quae  causa  vel  e dyscrasia  specifica,  vel  e 
functione  abnormi  systematis  gravioris  et  amplioris 
pendere  potest.  In  statuenda  dyscrasia  speciali,  si 
qua  erat,  aut  steatomatosa,  aut  fungosa,  aut  sarco- 
matosa  degeneratio  ossis  et  partium  mollium  fuit  su- 
spicanda. Quae  diagnosis  vana  apparet,  si  ortum  su- 
bitaneum, partialem  tumoris  involutionem  et  localem 
alTectionem  in  mentem  revoces.  Nam  in  fungo  me- 
dullari, quae  e tribus  dictis  sola  verisimilitatis  quid- 
quam habet,  intumescentia  magis  circumscripta,  pas- 
sim  fluctuationem,  passim  tensam  elasticitatem  prae- 
bens. Haud  magis  vitiis  localibus  origo  adseribenda 
est,  quum  subitaneus  quidem  ortus  maximi  sit  mo- 
menti, attamen  externum  momentum  causale  inveniri 
non  possit.  Si  perpetuam  in  aqua  commorationem 
pro  causa  habeas,  meditandum  est,  hancce  injuriam  jam 
per  vitae  dimidium  aequabiliter  in  utramque  extre- 
mitatem influxisse. 

Licet  frequentiores  refrigerationes  maxime  sint 

aestimandae  tamen  minime  effectu  locali,  sed  functio- 
nibus graviorum  systematum  alienatis  hanc  intume- 
scentiam  gigni  posse,  constat.  In  humore  diuturno 
et  languoris  et  flacciditatis  cutis  causa  ponenda  est, 
materiae  hydrocarbonicae  in  sanguine  retentae  ori- 
gini plethorae  abdominalis  venosae  maxime  favebant. 
Naturae  conamina  ad  illas  removendas  inductis  exan- 
thematis herpeticis  manifestabantur.  Multo  autem  jure 
objeceris,  exanthema  nimis  diu  ante  esse  exortum, 
celeriusque  sine  turbis  sanitatis  gravioribus  evanuisse, 
quam  ut  in  morbum  praesentem  habere  potuerit  effi- 
caciam; cortici  potius  coriario,  substantiisque  aliis,  in 
putredinem  versis,  causam  tribui  oportet.  Sed  ipsa 
subitanea  deflorescentia  exanthematis,  causa  adhuc 
perdurante,  mihi  persuadet,  illis  momentis  irritantibus 
exanthema  minime  esse  ortum,  sed  conamine  vere 
critico  naturae.  Exanthema  enim  chronicum  hoc  modo 
natum  neque  internis  neque  externis  medicaminibus 
tolli  potest  causis  noxiis  perstantibus.-  Hanc  ob  cau-- 
sam  depositione  materiarum,  quae  cutis  evaporatione 
eliminandae  erant,  tela . cellulosa  ad  degenerationem 
haud  dubie  hypertrophiam  adacta  est.  Refrigeratio- 
nes saepius  repetitae  causam  praebuisse,  crepitus  ar- 
ticulorum, qui  affectionem  articulorum  rheumaticam 
semper  concomitatur,  satis  edocet.  Debilitas  quoque 
extremitatum  nil  nisi  affectio  rheumatica  fuit,  utraque 
vice  genio  epidemico  rheumatico  exorta. 

PROGNOSIS. 

Dubia  eam  ob  causam  existimabatur,  quod  intu- 
mescentia diutius  perdurante,  os  quoque  laborare  su- 
spicandum erat. 

CIRATIO. 

Quum  existimandum  esset,  et  totius  orji»;anismi 
adesse  alienationem,  et  malum  ipsum  cutis  languore 
exortum,  dec.  Zittmanni  et  involutiones  optimo  fru- 
ctu adhibita  sunt. 


n.  HISTORIA  MORBI. 

Carolus  Liebig,  sartor,  triginta  annonim,  paren- 
tibus natus  sanis  robustisque,  facie  cachectica  lurida, 
abdominali,  constitutione  tenera,  quae  sartorum  esse 
solet.  Aetas  juvenilis  nullis  affectionibus  morbosis 
agitabatur.  Anno  vitae  vicesimo  coitu  impuro  go- 
norrhoeam adscivit,  qua  usu  mercurii,  quod  e verbis 
aegroti  colligere  licet,  post  plures  menses  demum  li- 
berabatur. Post  annos  aliquot  scabie  infectus  inun- 
ctionibus haud  dubie  sulphuratis  in  integrum  restitu- 
tus est.  Aetas  virilis  et  ineunte  plethora  abdominali, 
quae  praecipue  haemorrhoidum  fluxu  irregulari  ma- 
nifestabatur, et  turbis  simul  rheumaticis  et  catarrha- 
libus  membranarum  mucosarum  insignis  est.  Nova 
infectione  exorta,  aegrotus  per  plures  menses  cura- 
tioni mercuriali  antisyphiliticae  submittebatur  5 certa 
vero  signa  syphilidis  universalis  erui  non  poterant. 
Dispositio  corporis  ad  affectionem  rheumaticam  et  ca- 
tarrhalem  procedente  tempore  magis  magisque  in- 
crevit. Aegrotus  doloribus  totum  corpus  pervagan- 
tibus et  coryza  vexabatur , quibus  molestiis  post  ali- 
quot dies  liberabatur.  Mense  Martio  anni  millesimi 
octingentesimi  tricesimi  quinti,  tempestate  humida 

atque  frigida,  quum  in  ,eo  esset,  ut  domicilium  muta- 
ret, sub  dio  commorari  coactus,  refrigerium  subiit. 
Post  meridiem  animi  deliquio  correptus,  in  domum 
propinquam  ferebatur,  ubi  in  lecto  collocatus  horri- 
pilationibus et  aestu,  quem  sudor  insequebatur,  ve- 
xatus est  Sub  vesperam  amici  aegrotum  domum 
deferre  conabantur,  quod  tantum  curru  adhibito  Vieri 
poterat^fDie  sequenti  aegrotus  maxime  obstupuit, 
genu  videns  summopere  tumidum,  cujus  formam  an- 
tea nullo  modo  fuisse  mutatam,  directe  contendit; 
jdurimum  enim  attentionis  ad  extremitatem  sese  ad- 
vertisse dixit,  quod  dolores  rheumaticos  atque  debi- 
litatem jam  prius  in  ea  senserit.  Intumescentia  ela- 
stica, erat,  aequabiliter  per  genu  dilfusa,  calida,  in- 
tegumenta absque  rubore:  sudoribus  erumpentibus 
largis  affectio  rheumatico -catarrhalis  evanuit,  intu- 
mescentia autem  genu  nihil  diminuta  est.  Ex  illo 
tempore  curatio  strenua  atque  continua  instituta  non 
est,  nunc  hirudines  applicatae,  nunc  inunctiones  fa- 
ctae, at  sine  fructu.  Intumescentia  eo  tempore,  quo 
aeger  in  nosocomium  Caritatis  receptus  est,  magni- 
tudinem capitis  infantilis  superavit,  incepit  a tubero- 
sitate tibiae,  supra  articulum  genu  usque  ad  partem 
inferiorem  femoris  progrediens,  ubique  fere  elastica 
fuit,  passim  autem  fluctuationis  sensus  fefellit.  Flexo 
genu  crepitus  auditur,  mobilitas  genu  haud  impedita 
ac  sine  dolore. 

Supra  genu  satis  profunde  corpuscula,  digitis  ad- 
motis animadvertis,  inferiorem  femoris  partem  atque 
tibiam  humidas  vides,  quae  intumescentia  ossibus  ipsis 
insidet  5 patella  neque  forma  neque  magnitudine  mu- 

tata  apparet.  Valetuilo  aegroti,  excepta  diatliesi 
rheumatica  atque  catarrhali,  eo  tempore,  quo  in  no- 
socomium receptus  est,  prosperrima  erat;  habituales 
pedum  sudores  nunquam  exstitisse  aeger  contendit. 
3Iomentis  illis  ex  constitutione  universa  collectis  ad- 
esse dico  plethoram  abdominalem  venosam  atque  dis- 
positionem ad  .catarrhales  et  rheumaticas  affectiones; 
praeterea  tumorem  subito  ortum  initio  quidem  fuisse 
localem,  per  cachexiam  universalem  autem  gradum 
ingentem  obtinuisse,  opinor.  Injuriae  supra  memo- 
ratae, quil)us  aeger  mutaturus  domicilium  se  com- 
mittere cogebatur,  origo  subitanea  et  descriptio  in- 
tumescentiae,  quam  aegrotus  dedit,  nos  certiores  red- 
dunt, malum  hocce  initio  nil  aliud  fuisse,  nisi  hydro- 
pem bursarum  mucosarum,  quae  genu  circumdant. 
Hoc  malum  in  homine  sano  per  solam  naturam  esset 
sublatum,  in  homine  autem  rheumatismo,  syphilide  et 
longiore  usu  mercurii  fracto  subphlogosin  periostei 
et  bursarum  mucosarum,  quae  hisce  affectionibus  in 
dispositionem  morbosam  conjectae  erant,  protulisse, 
veresimillimum  erat.  Talem  subphlogosin  statim  ex- 
siidatio  liquoris  albuminosi  excipit,  ex  quo  concre- 
menta formantur,  nimirum  corpuscula  illa,  quae  su- 
pra genu  tanguntur;  in  periosteo  magis  exsudatio 
oritur  materiarum  plasticae  indolis,  quibus  hypertro- 
phia ossis  inducitur. 

Prognosis  oh  cachexiam  universalem,  ob par- 
tes peccantes,  praecipue  periosteum,  nec  non  ob  gra- 
dum morbi  majorem  dubia  auguranda  est. 

Curatio.  Ad  instaurandam  valetudinem  prae- 
cipue ea  medicamina  eligenda  sunt,  quae  ct  in  sta- 

tum  localem  et  in  morlium  universalem  agere  pos- 
sint: laconica,  embrocationes  genu,  interne  antisy- 
philitica,  exiguam  sanationis  spem  praebuerunt,  ne- 
que hactenus  valetudinem  redintegrarunt. 


VITA. 


i^go,  Bern ardus  Martzeller,  fidei  catholicae 
addictus,  Capelleni  anno  MDCCCXIIl,  patre  Fran- 
cisco  Josepho  Martzeller,  mercatore,  matre 
Anna  Margaretha,  e gente  Broeckmann,  na- 
tus sum,  parentes  longe  dilectissimos  divina  provi- 
dentia hucusque  salvos  mihi  servavit. 

Primis  litterarum  rudimentis  imbutus,  Gymna- 
sium, quod  Dorstenae  Rectore  Clar.  Wolfgang 
Kanne  floret,  per  tres  annos  et  dimidium  frequen- 
tavi. Dein  Monasterium  profectus,  Gymnasii,  quod 
ibidem  Rectore  III.  Professore  Nadermann  floret, 
per  annum  et  dimidium  alumnus  fui.  Ad  classem 
superiorem  provectus,  per  aliquod  tempus  studiis  va- 
ledixi. Anno  MDCCCXXXn.  almam  universitatem 
Rhenano-Borussicam  Bonnensem  petii,  ubi  a Rectore 
Magnifico  Walther  in  numerum  civium  academico- 
rum  receptus  atque  a Decano  Spectatissimo  Harles 
medicinae  vacantibus  adscriptus  sura.  Maturitatis 
testimonio  munitus  praelectionibus  hisce  interfui: 

De  anatomia  generali  et  universali  111.  May  er 
et  111.  Web  er,  qui  quoque  in  cadaveribus  secandis 
mihi  duces  fuere  5 III.  May  er  de  anatomia  compa- 
rata, atque  physiologia;  I)r.  Bobrick  de  logice  et 
psychologia;  111.  G. Bischoff  de  physice  theoretica 
et  experimentali  et  de  chemia;  111.  Treviranus  de 


botanice;  HI.  Nees  ab  Esenbeck  de  plantis  offi- 
cinalibus;  111.  Mueller  de  encyclopaedia  et  inetho- 
dologia  medica;  111.  Kilian  de  arte  obstetricia,  tam 
theoretica  quam  practica;  111.  Naumann  de  thera- 
pia speciali;  III.  H ari  es  de  materia  medica,  thera- 
pia universali  et  Hippocratis  libris;  111.  Wutzer 
de  pathologia  et  therapia  morborum  chirurgicorum  et 
de  fascias  rite  applicandi  arte,  nec  non  de  operatio- 
nibus in  cadavere  rite  instituendis.  Clinico  chirur- 
gico quod  directore  Wiitzer  floret,  per  annum  in- 
terfui. Clinicum  therapeuticum,  quod  111.  Nasse  mo- 
deratur, per  annum  dimidium  auscultando,  per  dimi- 
dium practicando  frequentavi. 

His  peractis  auctiimno  anni  IVIDCCCXXXV.  Ha- 
lam  profectus,  ibique  per  annum  dimidium  commo- 
ratus sum.  111.  Krukeiiberg,  t.  t.  Decano  Spe- 
ctabili, nomen  dedi. 

Clinicum  therapeuticum,  quod  sub  auspiciis  111. 
Tvrukenberg  floret,  per  semestre  hibernum  adii. 
Clinico  chirurgico,  quod  111.  B Iasius  regit,  per  anr 
num  dimidium  interfui. 

Dein  hanc  almam  musarum  sedem  petii  et  ab 
111.  Busch,  t.  t.  rectore  magnifico,  civibus  academi- 
cis  adscriptus,  apud  111.  Mueller,  1. 1.  Decanum  spe- 
ctatissimum, nomen  professus  sum.  Hic  in  nosoco- 
mio Caritatis  clinicum  medicum  duce  III.  Bartels, 
clinicum  chirurgicum  duce  111.  Praeside  Itust  et  Cei. 
Dieffenbach,  clinicum  ophthalmiatricum  duce  111. 
.Juengken  frequentavi.  Artem  obstetriciam  tara 
theoreticam  quam  practicam  ab  111.  Kluge  accepi. 

Quibus  viris  omnibus,  optime  de  me  meritis, 
gratias  habeo  maximas,  semperque  habebo. 

.lam  vero  tentaminibus  et  philosophico  et  medico, 
nec  non  examine  rigoroso  coram  gratioso  medicorum 
ordine  rite  superatis,  spero,  fore,  ut,  dissertatione 
thesibusque  publice  defensis,  summi  in  medicina  et 
chirurgia  honores  in  nie  conferantur. 


s 


THESES. 


1.  Laparotomia  in  intus  susceptione  non  omnino  re- 
jicienda. 

2.  Ii-idectomia  ad  pupillam  artificialem  formandam 
ceteris  methodis  praeferenda. 

3.  Lithotritia  lithotomiae  interdum  praeferenda. 

4.  Hymenis  neque  absentia  neque  praesentia  vel 
prostratae  vel  integrae  virginitatis  criterium  of- 
fert. 


